
			2315/2023 EBAZPENA, azaroaren 27koa, Bilbo-Basurtuko Erakunde Sanitario Integratuko zuzendari-gerentearena, zeinaren bidez Tomás Abilio Rodríguez Delgado jauna izendatzen den Osakidetza-Euskal osasun zerbitzuko Bilbo-Basurtuko Erakunde Sanitario Integratuko Anestesiologia eta Bizkorketako Atal Sanitarioko Buru (Bitarteko Zainketen, Kirurgia Baskularraren eta Plastikoaren Atala), aldi baterako, lau urte luzagarriz.

			Bilbo-Basurtuko ESIko zuzendari-gerentearen apirilaren 19ko 824/2023 Ebazpenaren bidez, deialdi publiko bat egin zen Bilbo-Basurtuko ESIko Anestesiologia eta Bizkorketako Atal Sanitarioko Buru (Bitarteko Zainketen, Kirurgia Baskularraren eta Plastikoaren Atala) izeneko lanpostua betetzeko lehiaketa-sistemaren bidez (2023ko ekainaren 22ko EHAA 118. zk. eta 2023ko uztailaren 1eko BOE 156. zk.).

			Epaimahaiak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, Tomás Abilio Rodríguez Delgado jaunak dituen ezagutza akademiko eta profesionalak kontuan hartuta, erabaki da pertsona hori izendatzea Osakidetza-Euskal osasun zerbitzuko Bilbo-Basurtuko ESIko Anestesiologia eta Bizkorketako Atal Sanitarioko Buru (Bitarteko Zainketen, Kirurgia Baskularraren eta Plastikoaren Atala).

			Beraz, bat etorriz Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunarekin, Osakidetzaren lanpostu funtzionalak arautzen dituen uztailaren 19ko 186/2005 Dekretuarekin eta azaroaren 11ko 255/1997 Dekretuarekin

			EBAZTEN DUT:

			Lehenengoa.– Tomás Abilio Rodríguez Delgado jauna Osakidetza-Euskal osasun zerbitzuko Bilbo-Basurtuko ESIko Anestesiologia eta Bizkorketako Anestesiologia eta Bizkorketako Atal Sanitarioko Buru (Bitarteko Zainketen, Kirurgia Baskularraren eta Plastikoaren Atala) izendatzea aldi baterako.

			Bigarrena.– Izendapen honek lau urteko indarraldia izango du, luzatzeko aukerarekin, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluaren hirugarren arau komunean ezarritakoarekin bat, eta egun honetatik aurrera izango ditu ondorioak: 2023ko azaroaren 15a.

			Hirugarrena.– Izendatutako pertsonak aipatutako epea amaitzean utziko du postua, ezpada luzapena egin ahal izateko baldintzaren bat jazotzen dela eta, betiere, Euskadiko Antolamendu Sanitarioari buruzko ekainaren 26ko 8/1997 Legearen aipatutako 28. artikuluan ezarritakoarekin bat etorriz.

			Laugarrena.– Izendapenaren indarraldia amaitu aurretik ere kendu ahal izango dute kargutik izendatua, aldez aurretik kontrako espedientea dagoela, eta ekainaren 26ko 8/1997 Legearen 28. artikuluaren 6. apartatuan aurreikusitako lekualdatze-kausak direla medio.

			Bosgarrena.– Ebazpen honen berri ematea interesdunari eta Bilbo-Basurtuko ESIari.

			Seigarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari, hilabeteko epean, Ebazpena EHAAn argitaratu eta hurrengo egunetik zenbatzen hasita.

			Bilbao, 2023ko azaroaren 27a.

			Bilbo-Basurtuko ESIko zuzendari-gerentea,

			JESÚS MARÍA LARRAÑAGA GARITANO.

